કાનપુરમાં 29 ઓક્ટોબરના રોજ ભારત અને ન્યૂઝિલેન્ડ વચ્ચે રમાયેલ ત્રણ વન ડે સીરિઝની છેલ્લી મેચમાં જીત હાંસલ કરી ટીમ ઇન્ડિયાએ આ સીરિઝ પર કબજો જમાવ્યો હતો. આ મેચમાં બંને ટીમો જ્યારે જીતવાના પ્રયત્નમાં વ્યસ્ત હતી ત્યારે ટીવી પ્રેઝન્ટર મયંતી લેંગર કંઇક અલગ જ પ્રવૃત્તિમાં વ્યસ્ત હતી. મયંતી આ મેચ કવર કરવા કાનપુર પહોંચી હતી. આ દરમિયાન તેમને વાઇ-ફાઇ કનેક્શનની જરૂર હતી અને તેના પાસવર્ડ માટે તેણે સુરેશ રૈનાને ટ્વીટ કર્યું હતું. એ પછી સુરેશ રૈના તો નહીં, પરંતુ ફેન્સે મયંતીને ખૂબ મજેદાર જવાબ આપ્યા હતા.